Materiál   na   	rokovanie   pre    Mestské zastupiteľstvo    v     Ž i l i n e 

S p r á v a
o výsledku kontroly použitia dotácií z vlastných zdrojov mesta vykonanej zo strany  Najvyššieho  kontrolného  úradu  SR v subjektoch v zriaďovateľskej pôsobnosti  Meste Žilina, prijatých opatreniach a ich následného plnenia 

Materiál obsahuje:
1.	Návrh na uznesenie
2.	Dôvodová správa
3.	Materiál 
3.1.	Správa o výsledku kontroly použitia dotácií z vlastných príjmov mesta Žilina poskytnutých právnickým osobám na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti - NKÚ SR + Opatrenia
3.2.	Výpis z Vyhodnotenia plnenia opatrení 

Predkladá:
__________

Ivan Harman
Primátor Mesta Žilina

Spracovala:
___________

Ing. Elena Šuteková
Hlavná kontrolórka mesta

V Žiline   dňa   27. 11. 2008 

 NÁVRH    NA   UZNESENIE   MESTSKÉHO ZASTUPITEĹSTVA   V ŽILINE

Uznesenie č. _________/2008

Mestské zastupiteľstvo v Žiline:

I.	Konštatuje, že:

1.	Bola predložená a následne prerokovaná Správa NKÚ SR o výsledku kontroly použitia dotácií z vlastných príjmov mesta Žilina poskytnutých právnickým osobám na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti 

2.	Poslanci MZ boli oboznámení s výsledkami kontroly, ako aj prijatými a následne plnenými opatreniami na odstránenie nedostatkov vyplývajúcich z kontroly

II.	Berie na vedomie

Správa NKÚ o výsledku kontroly použitia dotácií z vlastných príjmov mesta Žilina poskytnutých právnickým osobám na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti 

Dôvodová správa

Najvyšší kontrolný úrad SR (ďalej NKÚ SR) na základe Plánu kontrolnej činnosti NKÚ SR na rok 2008 vykonal  kontrolu použitia dotácií z vlastných príjmov mesta Žilina poskytnutých právnickým osobám na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti. 
Kontrola bola vykonaná v subjektoch v zriaďovateľskej pôsobnosti Mesta Žilina – Základnej škole s materskou školou Brodno a Mestskom divadle Žilina. 
Kontrolná akcia  bola vykonaná v čase od 03.06.2008 do 30.07. 2008 .
Kontrolované obdobie:  Rok 2007

Na základe vykonanej kontroly bol spracovaný Protokol o výsledku kontroly  použitia dotácií z vlastných príjmov mesta Žilina poskytnutých právnickým osobám na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti.
Výsledky  kontrol boli prerokované so štatutárnymi orgánmi kontrolovaných subjektov ZŠ s MŠ Brodno -  26. 06. 2008 a Mestského divadla – 30. 07. 2008.   
	Účelom kontrolnej akcie bolo preveriť efektívnosť a účelnosť použitia dotácií, grantov alebo inej formy finančnej pomoci poskytnutých na základe podmienok ustanovených vo VZN mesta Žilina právnickým osobám so sídlom na území mesta Žilina a overenie splnenia všetkých podmienok stanovených v zmluvách o poskytnutí nenávratných finančných dotácií mestom Žilina. 
Predmetom kontrolnej akcie bolo zistiť dodržiavanie všeobecne záväzných právnych predpisov, zmlúv a postupov pri hospodárení s finančnými prostriedkami poskytnutými mestom Žilina. 

Kontrola poukázala na porušenie viacero všeobecne záväzných právnych predpisov, tak ako je uvedené v závere správy.
 
Štatutárne orgány kontrolovaných subjektov následne prijali opatrenia, za účelom odstránenia nedostatkov zistených kontrolou NKÚ SR ako aj ich termíny plnenia, ktoré boli zaslané na NKÚ SR nasledovne:  ZŠ s MŠ Brodno – 07. 08. 2008 a Mestské divadlo – 18. 09. 2008. Prednosta MsÚ na porade vedenia MsÚ stanovil úlohu pre organizačné útvary, ktoré zabezpečujú agendu pre subjekty v zriaďovateľskej pôsobnosti mesta, aby sa protokolom a záverečnou  správou podrobne oboznámili a prijali opatrenia na nápravu zistených nedostatkov v rámci svojich vnútorných postupov s cieľom prechádzať opakovaniu sa obdobných zistení. 

NKÚ SR následne spracoval Správu o výsledku kontroly použitia dotácií z vlastných príjmov mesta Žilina poskytnutých právnickým osobám na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti  a sprievodným listom zo dňa 25. 09. 2008 ju doručil dňa 06. 10. 2008 na Mesto Žilina, čo tvorí základný materiál na prerokovanie v MZ.  Dokument  č. 3.1.

Hlavná kontrolórka Mesta Žilina  vyžiadala od štatutárnych orgánov kontrolovaných subjektov vyhodnotenie splnenia opatrení z kontroly NKÚ SR. Dokument č. 3.2. – Výpis z plnenia opatrení.

V súlade s ustanovením § 20a ods. 1 zákona NR SR č. 39/1993 Z.z. o Najvyššom kontrolnom úrade SR v znení neskorších predpisov primátor Mesta Žilina Ivan Harman predkladá do Mestského zastupiteľstva v Žiline Správu NKÚ SR  na prerokovanie  a zároveň  informuje MZ o výsledku kontroly, oznamuje kontrolou zistené nedostatky s návrhom opatrení ako aj hodnotením plnenia opatrení. 

V závere možno konštatovať, že nedostatky, na ktoré NKÚ SR pri tejto kontrole poukázal, boli prerokované so všetkými dotknutými tak, aby sa zabezpečila maximálne možná náprava zistených nedostatkov, k čomu prispelo aj plnenie uložených opatrení, ktoré NKÚ SR akceptoval bez pripomienok a tieto budú predmetom následných kontrol aj z úrovne vnútornej kontroly mesta. 

Výpis

Vyhodnotenie plnenia opatrení   z kontroly  NKÚ SR

Správa						
o splnení  prijatých opatrení na odstránenie zistených nedostatkov		
						
Riaditeľka ZŠ s MŠ Brodno 110, Žilina podáva správu o splnení prijatých opatrení prijatých	
po  kontrole č. 60/2 „Kontrola použitia dotácií z vlastných príjmov mesta Žilina poskytnutých 	
právnickým osobám na podporu všeobecne prospešných služieb, všeobecne prospešných alebo	
 verejnoprospešných účelov a na podporu podnikania a zamestnanosti“. 			

						
						
Zaslanie žiadosti zriaďovateľovi o doplnok ku zriaďovacej listine.			
						
29.7..8.2008	Zodpovedný: 	riad. školy E.Sidorová	
						
Žiadosť bola zaslaná 29.7.2008 . Odpoveďou    zo  6.8.2008 sa vedúca Odboru školstva a mládeže 	
Mestského úradu v Žiline  zaväzuje vydať dodatok č.3 k zriaďovacej listine.			
			Opatrenie   je splnené.	

						
Na zasadnutí pedagogickej rady oboznámiť členov rady o VZN č.6/2005 mesta Žiliny a nutnosti  	
postupovať pri žiadaní dotácií  v súlade s  týmto nariadením.				
						
26.8.2008		Zodpovedný: 	riad. školy E.Sidorová	
						
So VZN č. 6/2005 mesta Žiliny boli preukázateľne oboznámení členovia pedagogickej rady	
26.8.2008, dôkazom je zápisnica .						
VZN č.6/2005 je sprístupnené v zborovni školy.					
			Opatrenie   je splnené.	

						
Vypracovanie vnútorného usmernenia o postupe pri objednávaní tovarov a služieb a vyplácaní	
						
26.8.2008		Zodpovedný: 	riad. školy E.Sidorová	
						
Usmernenie č. 4/2008  o postupe pri objednávaní tovarov a služieb a vyplácaní preddavkov 	
za tovary a služby bolo vypracované s účinnosťou  od 26.8.2008.				
Prerokované bolo na porade 26.8.2008, o čom je vyhotovená zápisnica.			
			Opatrenie   je splnené.	

					
						
Zaslanie žiadosti Školskému úradu mesta Žilina o vyjadrení sa k spôsobe zaúčtovania dotácie.	
						
	Zodpovedný: 	riad. školy E.Sidorová		
						
Žiadosť bola zaslaná 29.7.2008 . Odpoveďou    z  22.8.2008 sa vedúca Odboru školstva a mládeže 	
Mestského úradu v Žiline  Mgr Ingrid Dolníková  zaväzuje uskutočniť ekonomickú poradu účtovníčiek	
škôl, na ktorej budú  účtovníčky metodicky usmernené k spôsobu účtovania všetkých finančných	
zdrojov. Porada sa uskutočnila 28.8.2008, o čom je vyhotovená zápisnica.			
			Opatrenie   je splnené.	

						
Vydanie nariadenia riaditeľky školy o spôsobe zaúčtovania pomôcok týkajúcich sa telesnej výchovy.	
						
26.8.2008		Zodpovedný: 	riad. školy E.Sidorová	
						
Nariadenie č. 1/2008 o spôsobe zaúčtovania pomôcok a športového materiálu bolo vypracované  	
						
Prerokované bolo na porade 26.8.2008, o čom je vyhotovená zápisnica.			
			Opatrenie   je splnené.	

						
Vypracovanie vnútornej smernice o finančnej kontrole v škole .			
						
26.8.2008		Zodpovedný: 	riad. školy E.Sidorová	
Smernica č.5/2008 o vnútornej finančnej kontrole bola vypracovaná 			
						
Prerokované bolo na porade 26.8.2008, o čom je vyhotovená zápisnica.			
			Opatrenie   je splnené.	

			

	

								

									

								

Správa
o splnení prijatých opatrení na odstránenie zistených nedostatkov
Riaditeľka Mestského divadla v Žiline podáva správu o splnení prijatých opatrení po kontrole č. 1460 „ Kontrola použitia dotácií z vlastných príjmov mesta Žilina, poskytnutých právnickým osobám na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti“.
Opatrenie č. 1.1
Zriaďovacia listina – zistené nedostatky riešime v spolupráci so zriaďovateľom a v súvislosti s prípravami nového Kultúrneho centra mesta Žilina.
FS Rozsutec a DH Fatranka by mali organizačne prejsť pod Kultúrne centrum. Návrh na túto zmenu je momentálne v riešení.
	Termín: 31.12.2008                           Zodpovedná riad. MD Mgr. M. Jesenská              

Opatrenie č. 2.1
Vyúčtovania poskytnutých dotácií na podujatia Kultúrne leto 2007 a Mikuláš a Vianoce v meste boli podané po termíne uvedených v dohodách o poskytnutí dotácií.
	Termín: priebežne                             Zodpovedná sl. Baránková	
Poskytnuté dotácie budú vyúčtované v lehotách určených v dohodách o ich poskytnutí.	
						Opatrenie sa priebežne plní.

Opatrenie 2.2
Nákup 18 ks fliaš alkoholu na podujatie Carneval Slovakia Žilina III z prostriedkov dotácie od mesta Žilina.
	Termín: priebežne			Zodpovedná p. Hrušková, sl. Baránková
Občerstvenie na jednotlivé akcie bolo a bude zabezpečené iba nealkoholickými nápojmi.
						Opatrenie sa priebežne plní.

Uhradenie škody spôsobenej fanúšikmi MŠK Žilina z prostriedkov dotácie na podujatie XIII. Staromestské slávností 2007.
	Termín: 31.10.2008, priebežne	Zodpovedná Mgr. Jesenská, sl.Baránková
Prostriedky použité v rozpore s dotáciou vo výške 11.900,- Sk budú riešené po dohode s Mestom Žilina. Všetky poskytnuté dotácie budú dôsledne používané na určený účel. V prípade zmeny účelu, bude táto zmena riešená písomnou dohodou s poskytovateľom.
						Opatrenie trvá.

Nejasné určenie odmeny za vykonanú prácu v dohode o brigádnickej práci študentov.
	Termín: priebežne			Zodpovedná Bc. Mihalová
Vypísané dohody sa precíznejšie kontrolujú.
						Opatrenie je splnené.

Opatrenie 2.3
Zaúčtovanie zakúpeného hmotného tovaru ako služba na účte 518 – Ostatné služby.	Termín: priebežne			Zodpovedná p. Hrušková
Zatriedenie drobného nákupu na ťarchu jednotlivých účtov / tovar, služba/.
						Opatrenie je splnené.

Na výdavkovom pokladničnom doklade chýbal podpis osoby zodpovednej za účtovný prípad.
	Termín: priebežne			Zodpovedná p. Hrušková
Pokladničné doklady sú viac kontrolované a zabezpečené podpismi, ktoré majú byť na doklade.		
						Opatrenie je splnené.

Nesprávne zaradenie fakturovaných tovarov a služieb podľa Usmernenia MF/010175/2004-42	Termín: 31.10.2008 / smernica/	Zodpovedná p. Hrušková
Väčší dôraz je kladený na zatriedenie rozpočtových podpoložkách.
Vypracovaná vnútorná smernica o účtovaní tovarov a služieb je na posúdenie u zriaďovateľa.
						Opatrenie trvá.

Nezaradenie účtovnej podpoložky 633 011 – Potraviny do účtovného rozvrhu Mestského divadla.
	Termín: do 1.10.2008			Zodpovedná p. Hrušková
Účtovný rozvrh bol doplnený o rozpočtovú podpoložku 633 011 – Potraviny na ktoré účtujeme občerstvenie.
						Opatrenie je splnené. 

Opatrenie č. 3
Na vystavených vnútropodnikových faktúrach nebola vykonaná priebežná finančná kontrola.
	Termín: priebežne			Zodpovedná p. Hrušková, sl.Baránková
Vystavené vnútropodnikové faktúry sú overované predbežnou finančnou kontrolou s uvedením dátumu jej vykonania.
						Opatrenie je splnené.

Pri predbežnej finančnej kontrole chýbal dátum jej vykonania.
	Termín: priebežne			Zodpovedná p. Hrušková, sl.Baránková
Všetky faktúry označené pečiatkou finančnej kontroly sú s uvedením dátumu jej kontroly spolu s podpisom zodpovednej osoby.	
						Opatrenie je splnené.